OpenLLM-France/wikimedia huggingface dataset:
# Casa Ferrer (Besalú)

Casa Ferrer és una obra de Besalú (Garrotxa) protegida com a Bé Cultural d'Interès Local.

## Descripció

Edifici de la segona meitat del segle xviii d'arquitectura civil. És una casa noble que conforma un petit palauet. Conserva molt bé la façana i la part interior.

## Referències

* ↑ «Casa Ferrer». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].
# Magí Morera i Galícia

Magí Morera i Galícia (Lleida, 6 d'agost de 1853 - 5 de maig de 1927) fou un escriptor i polític català, germà del pintor Jaume Morera i Galícia. La seva formació fou cosmopolita, ja que residí a Lleida, Barcelona, Madrid i a Anglaterra.

## Biografia

Estudià dret a la Universitat de Madrid, on conegué Ramón de Campoamor. Exercí després d'advocat a Lleida, on fou degà del Col·legi d'Advocats de Lleida. Inicialment milità al Partit Liberal, influït pel regeneracionisme, arribant a ser paer en cap de Lleida i diputat de la Diputació. Després es passà a
Com a escriptor, començà a escriure poesia en castellà, influït pel romanticisme de Ramón de Campoamor, José Zorrilla i Gaspar Núñez de Arce. Alhora, va escriure a les revistes L'Esquella de la Torratxa i la Ilustració Catalana poesies en català, influïdes per Joan Maragall, el modernisme i pels Jocs Florals.
El 1916 ingressà a la secció filològica de l'Institut d'Estudis Catalans, per a la qual va traduir al català obres de William Shakespeare: XXIV Sonets (1912), Selecta de Sonets (1913), Venus i Adonis (1917), Coriolà (1918), Hàmlet (1920), Romeu i Julieta (1923), El marxant de Venècia (1924) i els inèdits Juli Cèsar i Macbeth.
És sebollit al Cementiri de Lleida.

## Obres
### Poesia en castellà

* Carnet de ensayos (1878)
* Poesías (1895)
* De mi viña (1901)
* El candil del loco (1905)

### Poesia en català

* Hores lluminoses
* Cireres (1924)
* Nou i vell (1927)
* Poesies completes (1929)
* Obra poètica completa

## Enllaços externs

* «Magí Morera i Galícia». Gran Enciclopèdia Catalana. Barcelona: Grup Enciclopèdia Catalana.
* Fitxa del Congrés dels Diputats
* Magí Morera i Galícia o la gran estratègia cultural
# Henning Pedersen

Henning Pedersen (Søllerød, Municipi de Rudersdal, 3 de setembre de 1939) va ser un ciclista danès. El seu principal èxit fou la medalla de bronze al Campionat del món en contrarellotge per equips de 1967. Va participar en els Jocs Olímpics de 1964.

## Palmarès

* 1966
** Campió de Dinamarca amateur en contrarellotge per equips
* 1967
** Campió de Dinamarca amateur en contrarellotge per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# PowerPC

PowerPC és una família de processadors d'arquitectura RISC, desenvolupada inicialment per Apple, Motorola i IBM.
Pensada com a alternativa a la família i386 d'Intel, ha tingut un cert ressò gràcies al fet de ser els processadors utilitzats pels Apple Macintosh.
També la videoconsola Wii té un processador PowerPC.
Sobre aquesta arquitectura poden ser executats, almenys, els sistemes operatius:
* MacOS
* MacOSX
* GNU/Linux
* FreeBSD
* AmigaOS/MorphOS
* AS/400
* AIX

## Processadors PowerPC

* 601: MPC601 50 i 66 MHz
* 602: productes per al consumidor
* 603: portàtils
* 603e
* 604
* 604e
* 620: la primera implementació de 64 bits
* x704: BiCOMOS implementació PowerPC per Exponential Technologies
* 750 (G3): 233 MHz i 266 MHz (1997)
* 7400 (G4): 350 MHz (1999)
* 750FX: anunciat per IBM el 2001 i disponible el 2002 a 1 GHz.
* 970 (G5): implementació 64-bit derivada de l'IBM PowerPC G4 amb velocitats d'1,4 GHz, 1,6 GHz, 1,8 GHz, 1,9 GHz, 2,0 GHz, 2,1 GHz, 2,3 GHz, 2,5 GHz, i 2,7 GHz (2003)

## Enllaços externs

* (anglès) Pàgina web del PowerPC a IBM
# Sadī (cràter)

Sadī és un cràter d'impacte en el planeta Mercuri de 66,54 km de diàmetre. Porta el nom del poeta persa Saadi (c. 1213-1291/1292), i el seu nom va ser aprovat per la Unió Astronòmica Internacional el 1976.

## Referències

* ↑ «Sadī». Gazetteer of Planetary Nomenclature. United States Geological Survey, 07-03-2011. [Consulta: 31 maig 2017].

## Vegeu també

* Llista de cràters de Mercuri
# Quint Fabi Vibulà

Quint Fabi Vibulà és el nom dels següents personatges:
* Quint Fabi Vibulà, cònsol el 485 aC i 482 aC
* Quint Fabi Vibulà, cònsol el 467 aC, 465 aC i 459 aC, decemvir el 450 aC
* Quint Fabi Vibulà, cònsol el 423 aC, tribú amb potestat consular el 416 aC i 414 aC
* Quint Fabi Vibulà Ambust, cònsol el 412 aC
# Carlos Torrallardona

Carles Torrallardona, oficialment Carlos Torrallardona (1913-1986) fou un pintor argentí d'origen català nascut a Pehuajó, província de Buenos Aires. Va estudiar a l'Escuela Nacional de Bellas Artes. El 1942 va viatjar a París becat per la Comisión Nacional de Cultura i pel govern de França, on va viure i va realitzar alguns treballs.
A més de dibuixos i pintures, Torrallardona va realitzar murals en edificis públics (un en el Banco Popular de La Plata). Alguns murals els va fer conjuntament amb el pintor gallec Luis Seoane, amb qui va mantenir relació durant anys. Va publicar el llibre "20 dibujos" de la seva realització.

## Temàtica de la pintura

La pintura expressa l'ambient dels cafès, del tango, de la milonga, de les estacions ferroviàries, salons de joc, prostíbuls...configuren la seva temàtica predominant. Els cafès, en particular, atrauen l'artista amb reiterada i obsessiva insistència. És el drama de la solitud, sentida en carn pròpia, que l'artista ha traduït en els seus quadres, empresonant en el llenç l'atmosfera densa i silenciosa dels cafès nocturns, dels salons de billar, refugi de les hores sense contingut.
D'origen català, com la seva dona, la pintora Matilde Grant, Torrallardona es va sentir identificat amb l'art d'aquesta terra, com ho va fer saber en nombroses oportunitats.
Carles Torrallardona va realitzar nombroses exposicions individuals en l'Argentina i en l'exterior i va participar en mostres col·lectives, entre les quals cal de destacar la seva intervenció en la Biennal de Venècia de 1952 i a la Biennal de São Paulo de 1957.
Entre les distincions que va rebre mereixen ser destacats el Premi Província de Buenos Aires, que li va adjudicar l'Acadèmia Nacional de Belles Arts el 1972.
En el seu poble d'origen Pehuajó, l'escola local d'art porta el seu nom.

## Premis obtinguts

Primer Premi, Salón de Santa Fe (1958)
Tercer Premi, Salón Municipal de Grabado (1959)
Premi Adquisición, Salón de Mar del Plata (1960)
Premi Provincia de Buenos Aires, Academia Nacional de Bellas Artes (1972).

## Referències

* 1 2 «Fundación Luís Seoane. Carta de Torrallardona a Seoane. 23/3/1945» (en gallec). Consello de Cultura Galega. [Consulta: 12 juny 2020]. «23-3-45 Estimado Seoane: ..... Muchos cariños de Matilde para Maruja y tú recibe un apretón de manos del argentino-catalán. Torrallardona JUJUY AV. FASCIO 828»
* ↑ «Italo TORRALLARDONA - 1913 - 1986» (en castellà). Galería Arroyo. Arxivat de l'original el 2015-05-29. [Consulta: 12 juny 2020].
* ↑ «Carlos Torrallardona (1913-1986)» (en gallec). Consello da Cultura Galega. [Consulta: 12 juny 2020].
* ↑ «Carlos Torrallardona» (en castellà). Artesur (Web Archive). [Consulta: 12 juny 2020].
* ↑ «Se abría anoche la muestra en homenaje a Carlos Torrallardona» (en castellà). DIARIO NOTICIAS PEHUAJO. Arxivat de l'original el 12-6-2020. [Consulta: 12 juny 2020].
# Marianna (Arkansas)

Marianna és una població dels Estats Units a l'estat d'Arkansas. Segons el cens del 2000 tenia 5.181 habitants.

## Demografia

Segons el cens del 2000, Marianna tenia 5.181 habitants, 1.955 habitatges, i 1.315 famílies. La densitat de població era de 555,7 habitants/km².
Dels 1.955 habitatges en un 35,4% hi vivien nens de menys de 18 anys, en un 30,4% hi vivien parelles casades, en un 32,8% dones solteres, i en un 32,7% no eren unitats familiars. En el 30,9% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,25.
Per edats la població es repartia de la següent manera: un 34,4% tenia menys de 18 anys, un 9,5% entre 18 i 24, un 22% entre 25 i 44, un 19,4% de 45 a 60 i un 14,7% 65 anys o més.
L'edat mediana era de 31 anys. Per cada 100 dones de 18 o més anys hi havia 70,6 homes.
La renda mediana per habitatge era de 17.643 $ i la renda mediana per família de 20.611 $. Els homes tenien una renda mediana de 28.542 $ mentre que les dones 19.045 $. La renda per capita de la població era de 10.253 $. Entorn del 32,8% de les famílies i el 37% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marianna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Marianna». American Fact Finder. Oficina del Cens dels Estats Units, 12-01-2010.
Viccionari
# Huracà Bret (1999)

Huracà Bret va ser el primer huracà de Categoria 4 que es va desenvolupar durant la temporada d'huracans de l'Atlàntic de 1999 i el primer cicló tropical des de l'huracà Jerry de 1989 que recalava a Texas amb intensitat d'huracà. Bret es va formar a partir d'una ona tropical el 18 d'agost i es va organitzar dins de corrents dèbils al golf de Campeche. El 20 d'agost la tempesta va començar el seu recorregut en direcció nord i es va aprofundir ràpidament el 21 d'agost. Després d'aquest període d'intensificació, Bret va registrar la seva intensitat màxima amb vents de 230 km/h i una pressió atmosfèrica de 27.88 hPa (944 mbar). Hores més tard, la tempesta es va debilitar en un huracà de Categoria 3 i va fer recalada a l'illa del Padre (Texas). Poc després, la tempesta es va afeblir encara més i va esdevenir depressió tropical només 24 hores després de tocar terra. Els romanents de la tempesta es van dissipar el 26 d'agost sobre el nord de Mèxic.

## Enllaços externs

* NHC Tropical Cyclone Report for Hurricane Bret (anglès)
* NHC advisory archives for Hurricane Bret (anglès)
* Gary Padgett Tropical Summary (anglès)
* County Population Statistics Arxivat 2005-11-30 a Wayback Machine. (anglès)
# Pont de l'Aigua (Girona)

El pont de l'Aigua és un pont fluvial del municipi de Girona que forma part de l'Inventari del Patrimoni Arquitectònic de Catalunya.

## Descripció

És un pont de 8 ulls d'arcs de punt rodó i que dona nom al barri. De caràcter monumental per les pilones, dues a banda i banda del pont, amb làpides commemoratives de la guerra civil a favor dels nacionals. En el tram més proper a Sarrià, el pont puja en un pendent suau en els dos primers trams, per baixar al darrer en un pendent més pronunciat. Així, el pont consta de 3 parts caracteritzades per trossos massissos amb relleus al·lusius. La barana és de pilonets rodons amb motlluretes de mitja canya, seriats, amb passamà massís al damunt. El pont és damunt el Ter, i té el terra de quitrà que salta, deixant a la vista els carreus antics i les guies del tren de Banyoles.

## Història

Els primers vestigis són romans i al segle xiv es començà l'original, obra d'en Pere Ça Coma i que es clogué al segle xv, era de 10 ulls i tenia una plataforma en punta de diamant al tercer ull. Després de moltes vicissituds de riuades i setges (ja que la història del barri ha anat lligada a la de Girona) durant la retirada, a la Guerra Civil, fou volat i reformat més tard per les milícies franquistes, creant l'actual pont. El 1926 s'inaugurava la línia del tramvia de Banyoles i que passava del Pont.

## Referències

* 1 2 «Pont de l'Aigua». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Sadóvoie (Vorónej)

* Per a altres significats, vegeu «Sadóvoie».
Sadóvoie (en rus: Садовое) és un poble de l'óblast de Vorónej, a Rússia, segons el cens del 2018 tenia 4.064 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Llista de falsos amics del català amb el portuguès

Aquesta és una llista d'alguns dels falsos amics més habituals entre el portuguès i el català.
| portuguès | significat en català | semblant al català | en portuguès es fa servir |
| abrigar | albergar | abrigar | hospedar |
| abrigo | abric (aixopluc; recer; refugi) | *abric (castellanisme semàntic per manto o mantell) | casaco (també jac/gec; manto o mantell; guardapits o jupetí) |
| anecdota | estribot (*acudit: castellanisme) | anècdota | história real |
| apagar | apagar; esborrar | apagar | apagar |
| aulas | classes (concepte) | aula (sala de classe o curs) | sala (lloc físic) |
| azar | mala sort | atzar, ventura, cas | acaso |
| balão | globus (castellanisme semàntic), bufa, baló (a | baló | bola (també vol dir 'bola' i 'bombolla') |
| balcão | taulell | balcó | varanda |
| bilhete | carnet | bitllet | bilhete |
| bola | baló, pilota; bola; bombolla | bola | bola |
| boné o gorro | gorra, casquet, beca | bonet | ?? |
| borracha | cautxú, pneumàtic; mànec; goma (d'esborrar); porra (de policia) | borratxa | borracha |
| borracheria (Brasil) | taller on es reparen pneumàtics | borratxeria | porre m, bebedeira f, pileque m. |
| carro | auto, cotxe | carro | carroça |
| carteira | pupitre; *targeta o carta | cartera (bitlletera) | portfólio, carteira |
| cave | soterrani | cava | adega, cave, porão |
| coche | carrossa | cotxe | carro |
| comboio (Bra. trem) | tren | comboi (filera de vehicles) | ?? |
| costas | esquena | costa (de muntanya o mar), costera | costa, costeira |
| criar | crear | criar (pujar; nodrir) | criar |
| curso | carrera (univeritària), estudis, cursus | curs (any escolar o universitari) | ano letivo |
| discutir | debatre | discutir | conversar |
| ducha (Brasil) | estació de rentatge d'automòbils | dutxa | ducha |
| escritório | secretariat, secretaria cast. | escriptori | secretária, escrivaninha |
| espantoso, -a | espectacular | espantós, -a | assustador, -a |
| explorar (o explodir) | explotar (=espletar); explorar | explorar | explotar (=espletar) |
| exquisito, -a | estrany, -a | exquisit, -a | delicioso, -a |
| ficar | estar, restar, romandre | ficar | meter |
| geleia | melmelada | gelea | ?? |
| jogo | partida (i en esports, matx, o el castellanisme semàntic Partit) | joc | jogo |
| legenda | sotatítol, llegenda | llegenda | lenda |
| oficina | taller, obrador | oficina | escritório |
| pegar | prendre, agafar | pegar | bater (castellanisme: en català autèntic pegar o apegar és "Adherir, unir amb pega o altra matèria aglutinant") |
| pena | ploma | pena | pena |
| precisar | caldre | precisar | determinar |
| prender | fer presoner | prendre | tomar |
| procurar | cercar | procurar (= mirar, tractar de) | tratar de |
| propina | inscripció, subornació (Bra.) | *propina (cast., estrena) | gorjeta |
| sorvete (Brasil) | gelat | sorbet | sorvete |
| tomar | prendre, agradar | tomar | agarrar, pegar |
| vaso | cossiol, torreta | vas | copo, taça |

## Falsos amics parcials

* port. experimentar, fr. expérimenter = cat. provar de
* port. provar = cat. demostrar, fr. démontrer
# Casa al carrer Viñolas, 7 (Sant Cugat del Vallès)

La Casa al carrer Viñolas, 7 és una obra de Sant Cugat del Vallès (Vallès Occidental) protegida com a Bé Cultural d'Interès Local.

## Descripció

Casa de planta i pis destinat a habitatge unifamiliar. Les façanes, singularment la principal del carrer Viñolas, s'inscriu en l'estètica del barroquisme noucentista mentre que la façana del carrer Dos de Maig, amb una disposició d'obertures menys ordenada, es manifesta per l'imponent remat central, en forma de pinyó rectangular, motllurat que amaga el carener. Ambdues façanes són lligades per un fris amb espiralls de ventilació de morter moldejat i són coronats per una cornisa d'ordre jònic amb una banda de denticles.
La façana principal del carrer Viñolas té les obertures de planta baixa rematades amb una motllura arrodonida en els encontres de la llinda amb els brancals i presenten una falsa clau d'arc ornada amb garlandes. La finestra de l'esquerra és doble i té unes columnes amb capitell jònic fent de mainell. Les obertures de la planta pis són balconeres rematades per una motllura amb ones que formen el dibuix d'un arc carpanell a la llinda i té una petxina en el fals frontó que forma la llinda real amb l'arc carpanell. La clau de l'arc carpanell és una orla barroca.
Al bell mig de la façana principal en la planta pis, hi ha un relleu escultòric de Sant Jordi, segons el model del que hi ha al palau de la Generalitat.
En front del carrer Dos de Maig, la casa té un jardí posterior amb una petita galeria sota un balcó amb balustrada de ceràmica, segons la tradició dels passatges

## Referències

* 1 2 3 4 «Casa al carrer Viñolas, 7». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 maig 2021].
# Loudon Wainwright III

Loudon Wainwright III (Chapel Hill, Carolina del Nord, 5 de setembre de 1946) actor i músic estatunidenc.
És pare dels músics Rufus i Martha Wainwright, a qui va tenir amb la seva ex-dona Kate McGarrigle i de Lucy Wainwright Roche, a qui va tenir amb Suzzy Roche i és germà de l'artista Sloan Wainwright.
Va créixer a Bedford (Nova York) i va començar la seva carrera als anys 1960. La seva cançó més famosa és Dead Skunk del 1972 i es va fer molt conegut per interpretar al capità Calvin Spalding de la sèrie de televisió M*A*S*H.

## Discografia
### Àlbums d'estudi

* Loudon Wainwright III (1970)
* Album II (1971)
* Album III (1972)
* Attempted Mustache (1973)
* Unrequited (1975)
* T Shirt (1976)
* Final Exam (1978)
* Fame and Wealth (1983)
* I'm Alright (1985)
* More Love Songs (1986)
* Therapy (1989)
* History (1992)
* Grown Man (1995)
* Little Ship (1997)
* The BBC Sessions (1998)
* Social Studies (1999)
* Last Man on Earth (2001)
* Here Come the Choppers (2005)
* Strange Weirdos (2007)
* Recovery (2008)
* High Wide & Handsome: The Charlie Poole Project (2009)

#### Àlbums en directe

* A Live One (1979)
* Career Moves (1993)
* So Damn Happy (2003)

#### Recopilatoris

* Fame and Wealth / I'm Alright (1991)
* One Man Guy: The Best of Loudon Wainwright III 1982-1986 (1994)

## Filmografia

* M*A*S*H (1975) (TV)
* The T.V. Show (1979) (TV)
* La dona del campió (The Slugger's Wife) (1985)
* Jacknife (1989)
* 28 Days (2000)
* Undeclared (2001)
* Big Fish (2003)
* The Aviator (2004)
* The 40-Year-Old Virgin (2005)
* Elizabethtown (2005)
* For Your Consideration (2006)
* Knocked Up (2007)
* G-Force (2009)

## Enllaços externs

* Web oficial Arxivat 2007-09-28 a Wayback Machine.
* Loudon Wainwright III a MySpace
# Hyloscirtus bogotensis

Hyloscirtus bogotensis és una espècie de granota que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Ardila-Robayo, M.C. & Rueda, J.V. 2004. Hyloscirtus bogotensis. Llista Vermella d'Espècies Amenaçades de la UICN 2006. Consulta: 11 de gener de 2008.
# Pont de ferro sobre el Xúquer entre Albalat de la Ribera i Polinyà de Xúquer

El pont d'Albalat sobre el Xúquer és un pont situat en la part sud de la població d'Albalat de la Ribera, en el límit entre aquest municipi i el de Polinyà de Xúquer. És un Bé de Rellevància Local amb identificador nombre 46.21.008-010.

## Història

El pont es va construir a principis del segle XX. Amb la seua posada en servei va deixar d'usar-se la barca que servia de pontó, no obstant això aquesta havia adquirit un valor sentimental pel qual segueix figurant en l'escut del municipi.
En 1911, les gents del municipi demanaven la construcció d'un pont sobre el Xúquer, obra que es va escometre per la intervenció del diputat en les Corts pel districte de Sueca -que incloïa Albalat- Francisco Peris Mencheta. Les obres es van iniciar en 1912, sent el contractista Agustín Marco Pérez, i estant dirigides per l'enginyer Enrique Tamarit. En 1914 es va modificar l'obra, ampliant-se les andanes volades per a vianants. La inauguració va tenir lloc el 14 de gener de 1917, encara que la recepció definitiva de l'obra seria el 17 de juny de 1918.
El cost de l'obra va ascendir a 197.546'49 pessetes, i va ser finançada pels ajuntaments d'Albalat i Polinyà, l'Estat i la Diputació Provincial de València.
El pont incorporava l'arquitectura en ferro segons el disseny de l'enginyer Arturo Monfort Hervás. Consta de dos arcs de 40’50 metres de llum.
Les obres de restauració es van iniciar a l'abril de 1995.

## Referències

* ↑ El puente se encuentra entre los términos de Albalat y Poliñá, pero la Generalidad Valenciana lo ha catalogado con este nombre.
* 1 2 http://www.cvc.gva.es/archivos/411.pdf Arxivat 2015-09-23 a Wayback Machine.
* ↑ http://www.cult.gva.es/dgpa/brl/Detalles_brl.asp?
* 1 2 3 4 http://www.albalatdelaribera.es/content/pont
* 1 2 3 http://www.elseisdoble.com/vernoticia/5993/el_pont_de_ferro_de_alzira_un_nuevo_valor_patrimonialbrarticulo_de_juan_jose_sanz_maseres_historiador_del_arte